- Չարաբաստիկ ռեյտինգային ընտրակարգի վերացումն արդեն իսկ գերակշիռ մասով բեռնաթափել է ԸՕ-ի վերաբերյալ դժգոհությունները։ Ամբողջովին փակ ցուցակների գաղափարն ավելի շատ կապում եմ հեղափոխական ալիքի հետ, այստեղ, կարծում եմ, դեռ պետք են քննարկումները. փակ ցուցակները հղի են ներքին անախորժություններով ու հնարավոր դաշինքների կամ համատեղ ցուցակների չկայացմամբ, մյուս կողմից էլ՝ բաց ցուցակները կարող են հետագայում դառնալ այլակերպված ռեյտինգային, ինչը կարող է «հաց ու ջուր» դառնալ հնարավոր հակահեղափոխության համար։ Ինչ վերաբերում է մեկ տոկոսով անցողիկ շեմն իջեցնելուն, ապա քանի որ ընտրությունները մեզանում նախկինում դժվար էր համարել ազատ ու թափանցիկ, անհամարժեք էր 5%-ի շեմի հաղթահարումը։ Ընդհանուր առմամբ անցումային փուլին հատուկ մոտեցում է՝ կուսակցությունների ադապտացման հրամայականով, ինչը, միգուցե և, հետագայում էլ պահպանվի։